b'\n_START_ARTICLE_\nCeh\n_START_PARAGRAPH_\nCeh je naziv koji u naj\xc5\xa1irem smislu ozna\xc4\x8dava zanatsko udru\xc5\xbeenje, odnosno skupina, udru\xc5\xbeenje ljudi koji rade isti posao ili obrt, pa se udru\xc5\xbeuju radi ostvarivanja svojih prava i vi\xc5\xa1ih ciljeva. U u\xc5\xbeem smislu se pod time podrazumijevaju organizacije \xc4\x8diji su \xc4\x8dlanovi samostalni obrtnici, odnosno koji se bave tradicionalnim zanatima._NEWLINE_Organizacije nalik na cehove se u povijesnim izvorima mogu prona\xc4\x87i jo\xc5\xa1 u starom vijeku, pa su tako u rimsko doba djelovali collegia officiorum. Njihov razvoj u Europi po\xc4\x8dinje u srednjem vijeku, odnosno stvaranju gradova-dr\xc5\xbeava gdje su zanatlije kao dio nove gra\xc4\x91anske klase postupeno stjecali i va\xc5\xbean politi\xc4\x8dki utjecaj. U kasnijim razdobljima se taj utjecaj \xc4\x8desto negativno odra\xc5\xbeavao i na razvoj industrije i tehnologije. U 19. st. su otpora zanatlija industrijalizaciji i stvaranju tvornica neke dr\xc5\xbeave \xc4\x8dak i formalno zabranile cehove.'